Skryf jou kortverhaal vir Woordfees-bundel in! | Netwerk24
14 Julie 2020 17:20
Só het die Toyota US Woordfees-kortverhaalbundel in 2018 gelyk. Foto: dutoitskloof.co.za
Skrywers word genooi om splinternuwe Afrikaanse kortverhale van tussen 1 500 en 3 000 woorde vir publikasie in die bundel voor te lê.
Suksesvolle inskrywings sal met R5 000 beloon word, terwyl die skrywer van die wenverhaal danksy Du Toitskloof Wyne R30 000 in die sak sal steek.
Volgens ’n mediaverklaring word die temas van kortverhale “geheel en al aan die skrywer oorgelaat” en hoef die feestema van volgende jaar se Woordfees, wat nog bekend gemaak moet word, nie ’n tema in die kortverhale te wees nie.
Sowat 25 verhale sal eindelik in die bundel opgeneem word. Dié verhale sal tydens die Woordfees-programbekendstelling bekend gemaak word. Die wenverhaal sal egter eers tydens die bundelbekendstelling by die Woordfees in 2021 aangekondig word.
Inskrywings in ’n Word-formaat moet voor 30 September om 16:00 op https://www.woordfees.co.za/kortverhaal-kompetisie/ ingedien word. Skrywers moet daarop let dat die inskrywing aan ’n stel riglyne, wat op dieselfde webblad beskikbaar is, moet voldoen.
Navrae kan per e-pos aan feesnavrae@gmail.com gerig word. Besoek www.woordfees.co.za vir meer inligting.
Meer oor: Toyota Us Woordfees | Kortverhaal | Boeke | Woordfees | Stellenbosch